Jericho Appreciation Society

Jericho Appreciation Society (בעברית: החברה להערכת ג'ריקו) היא קבוצת היאבקות מקצועית אשר מופיעה בארגון ההיאבקות All Elite Wrestling (AEW), שאותה מנהיג כריס ג'ריקו וכוללת את ג'ייק הייגר, דניאל גרסיה, אנג'לו פארקר, מאט מנארד, סמי גווארה, טיי מלו ואנה ג'יי. הגימיק של הקבוצה מתבסס סביב ההגדרה "ספורט בידורי", הגדרה ששומשה בעבר על ידי ארגון ההיאבקות WWE, שבו ג'ריקו התאבק בין השנים 1999 ל-2018.

היסטוריה

באירוע Revolution, שהתקיים ב-6 במרץ 2022, כריס ג'ריקו נוצח על ידי אדי קינגסטון. ב-9 במרץ בפרק העוקב של התוכנית השבועית Dynamite, ג'ריקו ביסס את דמותו כדמות רעה, כשהוא, 2point0, דניאל גרסיה וג'ייק הייגר תקפו את סנטנה ואורטיז וקינגסטון. שבוע לאחר מכן בתוכנית, ג'ריקו טען שהקהל וקבוצת The Inner Circle לא העריכו אותו כראוי, ושאדי קינגסטון הביך אותו בכך שגרם לו להיכנע בקרב ביניהם. לאחר מכן, הוא הציג את קבוצת Jericho Appreciation Society כאחת שמורכבת מ"ספורטאים בידוריים" שמתקיפים מתאבקים. ב-11 במאי בפרק של התוכנית Dynamite, קינגסטון ביחד עם סנטנה ואורטיז, התאחדו עם קבוצת Blackpool Combat Club (ויליאם ריגל, בריאן דניאלסון, ג'ון מוקסלי ווילר יוטה) על מנת להדוף את קבוצת JAS.

שבוע לאחר מכן בתוכנית, קינגסטון הסכים להצטוות למוקסלי ודניאלסון, ביחד עם סנטנה ואורטיז, להתמודד מול קבוצתו של ג'ריקו בקרב אנרכייה בארנה באירוע Double Or Nothing, שבה קבוצת Jericho Appreciation Society יצאה עם ידה על העליונה. ב-15 ביוני במסגרת פרק הספיישל Road Rager של התוכנית Dynamite, ג'ריקו ניצח את אורטיז בקרב שיער נגד שיער לאחר התערבות של חברו לשעבר מקבוצת Inner Circle, סמי גווארה, שהצטרף גם הוא לקבוצת JAS ביחד עם ארוסתו, טיי קונטי. באירוע Forbidden Door, שנערך ב-26 ביוני, כריס ג'ריקו וסמי גווארה ביחד עם מינורו סוזוקי ניצחו את אדי קינגסטון, שוטה אומינו ווילר יוטה. ב-29 ביוני במסגרת פרק הספיישל Blood and Guts של התוכנית Dynamite, קבוצת JAS ניצחה את קבוצת Blackpool Combat Club, סנטנה ואורטיז ואדי קינגסטון בקרב Blood and Guts. ב-20 ביולי במסגרת פרק הספיישל Fyter Fest של התוכנית Dynamite, אנה ג'יי הצטרפה גם היא לקבוצה, זאת לאחר שתקפה את רובי סוהו ואף עזרה לג'ריקו לנצח את קינגסטון בקרב מוות חוטי תיל בכל מקום. ב-17 באוגוסט, לאחר שבריאן דניאלסון ניצח את דניאל גרסיה בקרב 2 מתוך 3 הכרעות, ג'ריקו תקף את דניאלסון מאחור, אך נהדף על ידי גרסיה, שאף סטר לידו של ג'ריקו לפני שהאחרון עזב את הזירה. באירוע All Out, שנערך ב-4 בספטמבר, ג'ריקו ניצח את דניאלסון, כשלאחר הקרב הוא חגג עם חבריו לקבוצת JAS, מלבד גרסיה. בפרק העוקב של התוכנית Dynamite, גרסיה ניצח את וילר יוטה וזכה באליפות הפיור של ROH. לאחר הקרב, הוא הביע כבוד כלפי יוטה וחגג עם דניאלסון, צעד שהגביר את המתיחות בין ג'ריקו לגרסיה.

חברי הקבוצה

ציר הזמן

אליפויות והישגים

 הישגים בארגון ההיאבקות Lucha Libre AAA Worldwide
 אליפות הזוגות המעורבים של AAA (פעם אחת, נוכחיים) – גווארה וקונטי/מלו

 הישגים בארגון ההיאבקות Ring of Honor – ROH
 אליפות הפיור של ROH (פעם אחת, נוכחי) – גרסיה

הערות שוליים

Tag team